foto arhiva lideruldeopinie.ro

Militarii din baza americană Mihail Kogălniceanu au fost furaţi de români.

Doi indivizi, angajaţi ai unei firme care avea contract cu unitatea militară au spart lacătul unui dulap şi au furat patru laptopuri din dormitoarele soldaţilor, transmit procurorii constănţeni.

Atacul ar fi fost dat când americanii nu erau în camere. Cei doi au fost anchetaţi de procurorii Parchetului de pe lângă Judecătoria Constanţa şi ulterior arestaţi de instanţă.

Ei sunt cercetaţi pentru furt calificat. Potrivit avocatului din oficiu care i-a reprezentat în instanţă, Denisa Fâcă, cei doi indivizi şi-au recunoscut fapta şi au contestat măsura preventivă.